কেবদিয়াদা প্রধান মন্ত্রীনা সিবিল সর্বিস প্রোবেস্নরশিংদা পীখিবা ৱারোল

মরূপশা, কেবদিয়াদা সরদার সরোবর থোংগী মনাক্তা স্তেচু ওফ য়ুনিতীগী মনাক্তা ঙসিগী নুমিদাংৱাইরম অসিগী মতৌ অসিদি অঙকপনি, পুন্সিদা কাওররোই অমসুং হৌজিক হৌজিক তাখিবা ঐখোয়না সরদার সাহেবকী খোঞ্জেল, মহাক্কী পাউজেল অদু তশেংনা নুংদা হকথেংননা পাল্লি। মরূপশা, লৈবাক অসিগী তোঙান তোঙানবা সিবিল সর্বিসেসকী মসিগী কম্বাইন্দ ফাউন্দেসন কোর্স অসিদগী মখল অমরোমদা অনৌবা তাঙ্কক অমা হৌরবনি। হৌজিক ফাওবদি মসি চৎনদুনা লাক্লি মদুদি খরনা মসুরীদা ত্রেনিং তৌই, অদুগা খরনা হাইদ্রাবাদতা নত্ত্রগা অতোপ্পা শহরশিংদা তৌই। ঐনা অদোমদা মমাংদা হায়খিবগুম্না ঐনা তোইনা পনবা সাইলোজশিং অদুগী মশক অমদি ত্রেনিং অসিদগী হৌরে। সিবিল সেবাগী ইন্তিগ্রেসনগী অশেংবা মওংদা হৌজিক অদোম ময়ামদগী হৌরবনি। মসিগী অহৌবা অসি মসানা রিফোর্ম অমা ওইরবনি। ঐনা মসিগা মরি লৈনরিবা ওফিসর পুম্নমকপু, খোংলোই পুম্নমকপু নুংঙাইবা ফোংদোকচরি। মরূপশা, রিফোর্ম অসি ত্রেনিংগী ইন্তিগ্রেসন ফাওবা খক্তদা লোইবা নত্তে মসিগী ৱাখল্লোন অমসুং এপ্রোচ অসিসু পাকথোক-চাওথোকহল্লে। অদোম নহা ওইরিবা ত্রেনী পুম্নমক্কী অপুনবা এক্সপোজর ওইনবা, মসিসু হোৎনরি। মরম অসিননি সোশিয়ল অমসুং ইকোনোমিক্কী তাইবংগা মরি লৈনবা গ্লোবেল লীদরশিংগা, এক্সপর্তশিংগা অদোমগা হকথেংননা উন্নহল্লে। মরূপশা, স্তেচু ওফ য়ুনিতীগী মরুমদা অমসুং মসিগী মফম অসিদা পাংথোক্লিবা থৌরম, মসিগী থোইদোকপা মগুন অমা হাপলে মরমদি সিবিল সেবা পুম্নমকপু লৈবাক শেমগৎপগী, লৈবাক্কী অমত্তা ওইবগী মরু ওইবা পাম্বৈ ওইহন্নবগী ভিজন অদু সরদার বল্লভ ভাই পতেল মশামক্কীনি। মহাক্কী অসিগুম্বা ভিজন অসি পুরক্নবগীদমক্তা মহাক্না শিংনবা কয়া মায়োক্নখি। মতম অদুদা মীওই খরনা খনখি মদুদি নীং-খা তম্বগী খোংজংবু নমথনবগীদমক থৌদাং য়াখিবা ওফিসরশিং অদুনা নীংতম্লবা ভারতকী শেমগৎ শাগৎপদা করি মতেং ওইনগদৌরিবা। অমসুং ৱাহং অসি থোরকপা অসি য়াম্না মশানা তাবনি। ৱাখল্লোল অসিসু মশানা তাবনি অমসুং তুকৎচবগী ৱাখল্লোন অসিসু মশানা তাবনি, অদুবু তুংগী উবা ঙম্বা সরদার সাহেবনা চেৎলকখিবা মীপুম খুদিংমক্তা নীংশিংহনখি মদুদি মসিগী ব্যুরোক্রেসী অসি খক্তগী মপান্না মমৈথংদা ঐখোয় মাংদা চখৎকদৌরিবনি। মসিগী ব্যুরোক্রেসী অসিননি নিংথৌ পানবা লৈবাকশিংগী মতাংদা অচেৎপা মরী অমগা লোইননা থবক তৌখিবদু। মরূপশা, সরদার পতেলনা উৎখি মদুদি মীচম মীয়ামগী পুন্সিদা অচুম্বা-অশেংবা অহোংবা পুরক্নবগীদমক মতম পুম্নমক্তা অচেৎপা পুক্নীংগী পাঙ্গল য়াম্না মরু ওই। চাউরাক্না চহি চাম্মাগী মমাংদা অহমদাবাদ ম্যুনিসিপালিতীবু চহি তরাগী অকক্নবা রিসোর্সশিংগী মরক্তা ত্রান্সফোর্ম তৌদুনা মখোয়না পুম্নমক্তা মখোয়গী হৈথোই-শিংথোইবা অদু উৎখি। অমসুং ভিজন অসিগা লোইননা মখোয়না নীংতম্লবা ভারতকী সিবিল সেবাগী য়ুম্ফম থোনবা হৌখি। মরূপশা, মীচং মীখাই নাইদবা অমদি ওইজবা থিদবা হায়বা ৱাখল্লোন অসিদা তৌবা হোৎনবা পুম্নমক অনৌবা ভারতকী অচেৎপা য়ুম্ফম্নি। ন্যু ইন্দিয়াগী মঙলান অসিবু মঙফাওনহন্নবা ঐখোয়গী থৌরাংদা, ঐখোয়গী ব্যুপোক্রেসীদা ২১শুবা চহি চাগী মরক্তা ৱাখল্লোন অমসুং মঙলান মথৌ তাই। ক্রিয়েতিব ওইবা অমসুং কন্সত্রক্তিব ওইবা, ইমাজিনেতিব অমসুং ইনোবেতিব ওইবা, প্রোএক্তিব ওইবা অমসুং পোলাইৎ ওইবা, প্রোফেস্নেল অমসুং প্রোগেসিব ওইবা, ইনর্জেতিক অমসুং ইনেব্লিং ওইবা, ইফিসিএন্ত অমসুং এফেক্তিব ওইবা, ত্রান্সপরেন্ত অমসুং তেক-ইনেবল ওইবা অদুগুম্বা ব্যুরোক্রেসী মথৌ তাই। মরূপশা, অদোমগী অসুক্কী মতিক চাউবা ওপর্চুনিতী লৈরিবমখৈ অদুক্কী মতিক চাউবা রেস্পোন্সিবিলিতীসু লৈ। মতম অমদা অদোমগী সেনিয়রশিংনা করিসু য়াওদনা পুম্নমক মাইপুনবা তাখি। লম্বী ওইরো, রেলৱে ওইরো, পোর্ত ওইরো, এয়রপোর্ত ওইরো, স্কুল ওইরো, কোলেজ ওইরো, তেলিফোনবু ওইরো, রোদপু ওইরো পুম্নমক লৈরম্বা নত্তে। ঙসি ফিভম অসি অদুগুম্বা নত্ত্রে। ভারত খোংজেল য়াংনা হোংলক্লি। করিগুম্বা করিসু য়াওদনা চৎলম্বা খোংচৎ অদু মরাং কাইবগী মাইকৈদা চখৎলক্লে। ঙসি লৈবাক অসিদা নহারোলগী পাঙ্গল মরাং কাইনা লৈরে, ঙসি লৈবাক অসিদা চিঞ্জাক্কী মরাং কাইরবা পুক্কৈ লৈরে, ঙসি লৈবাক অসিদা অনৌবা তেক্নোলোজীগী পাঙ্গল লৈরে – মসিদা অদোম্না অসিগুম্বা লৈতবশিং অদুগী খুদোংচাবা লৌগদবনি। অদোম্না লৈবাক অসিবু ৱাৎত পাদবা ওইহনগদবনি লোইননা মপাঙ্গলসু কলহনগদবনি। মরূপশা, অদোম লম্বী অসিদা শুপ্নগী কেরিয়র খক্কীদমক লাকখিবা নত্তে, শুপ্নগী জোবকীদমক্তা লাকখিবা নত্তে, সেবাগীদমক লাকখিবনি, সেবাগী ৱাখল্লোন্দা লাকখিবনি, সেবা প্রমোধর্ম – লাইশোন অসি পুদুনা লাকখিবনি। অদোমগী ৱারেপ খুদিংমক্তুনা, এক্সন খুদিংমক্তুনা, সিগনেচর খুদিংমক্তুনা পুন্সি লাখ কয়াদা শাফু পীগদৌরিবনি। লৌইননা মরূপশা, অদোম্না ৱারেপ অমা হেক্তা লৌবদু, মদুগী স্কোপ অদু লমদমদুগী শোইদনা ওইগনি, মফমদুগী শোইদনা ওইগনি, অদুবু মদুগী প্রোসপেক্তিব – নেস্নেল ওইহনগদবনি। হায়বদি অদোম্না ৱারেপ অদু অদোমগী জিলা, অদোমগী ব্লোক, অদোমগী দিপার্তমেন্তকী তঙাইফদবশিং অমসুং সমস্যাশিংগী মথৌ তাবা মতুং ইন্না লৌগদবনি। মদু লৈবাক্কী চাউখৎ-থৌরাংদা করম্না কনত্রিব্যুৎ তৌবা ঙমগনি, হায়বসি অদোম য়েংগদবনি মতম পুম্নমক্তা য়েংশিনগদবনি। লোইননা মরূপশা, অদোমগী ৱারেপশিং অদু অদোম পুম্নমক্না চাং অনি থোক্না শোইদনা ওনবীগদবনি। অমনা মহাত্মা গান্ধীনা তাকপীরম্বা লম্বী অদুদা অদোমগী ৱারেপ অদু খুন্নাইগী অরোইবা ফিবান্দা লেপ্লিবা মীশক অদুগী অনীংবা-অপাম্বা অদুবু মপুং ফানা থুংহনবা ঙমগদৌরিবরা নত্ত্রগা ঙমলোইদরা। অমসুং অনিশুবনা অদোমগী ৱারেপ অদুনা লৈবাক অসিগী অপুনবা অমদি শাহৌ অদু হেনগৎহনগদরা, মদুবু চেৎশিলহনগদরা হায়বদু চেৎনা য়েংগবদনি। মরূপশা, মফম অসিদা ইন্সপিরেসন দিস্ত্রিক্তকী মতাংদা খন্নরি। করিগীদমক্তা লৈবাক অসিগী জিলা ১০০দগী হেনবনা চাউখৎপগী লমজেল অসিদা শোৎথহৌরিবনো? মসিগী মতাংদা ৱাখল্লোন অমসুং এপ্রোচ অদুসু য়াম্না চাউবা মরম অমনি। জিলাশিং অসি জিওগ্রাফিকেল্লী অমসুং সোসিএল্লী য়াম্না চেল্লেঞ্জিং ওইখি। মরম অদুনা থাক খুদিংমক্তা মখোয়বু নাথৈখি, মখোয়গী ফিভম অদুদা অদুমক থমখি। নাথৈরম্বা অদুনা মরম ওইদুনা সোসাইতীদা পেন্দবগী ৱাখল পোক্নখি, মসিগী খুদোংচাবা অদু অরানবা পাঙ্গলশিংনা লৌবা হৌরকখি। অদুবু হৌজিক্তি হায়রিবা জিলাশিং অদুগী চাউখৎ-থৌরাং অসি অদুক্কী মতিক লুশিনখ্রে। ফিভম অসি হোংদোকপা মরু ওই। ঐখোয়না হ্যুমেন দিবেলপমেন্ত ইন্দেক্সকী থাক্তা অকক্নবা মতমগী মনুংদা থবক তৌবা হৌখি। ঐখোয়না তেক্নোলোজী শিজিন্নবা হেনগৎহন্দুনা স্কিমশিংবু হেন্না মথৌ পাংথোক্কদবা মওংদা পাইখৎপা হৌখি। অমসুং হৌজিক অদোম পুম্নমক, অদোমদা থবক অসিবু হেন্না খোংজেল য়াংহন্নবা থৌদাং লাক্কদৌরি। মরূপশা, লাক্কদৌরিবা মতম অসিদা অদোমগী মরক্তগী খোংলোই কয়া মরুমগী থবক মফম ব্লোক নত্ত্রগা জিলাগী থাক্তা থোক্লগনি। মফম অদুদা সমস্যা কয়ামরুমগী পাম্বৈ অদোম্না শোইদনা থিরক্কনি। অদোমদা ঐনা হায়নীংবদি অদোম্না অদোমগী মফম অদুগী অচৌবা সমস্যা অমবু মতম অমত্তদা পায়য়ু অমসুং মদুগী পাম্বৈ মপুং ফানা পুথোক্নবা হোৎনৌ হায়বদি ৱান দিস্ত্রিক্ত ৱান প্রোব্লেম এন্দ তুতেল সোলুশন। মতম অয়াম্বদা ময়াই কাদুনা মাইকৈ খুদিংদা খুৎ থানবা হোৎনৈ মদুনা ঐখোয়না হোৎনবশিং অমসুং ঐখোয়গী রিসোর্সশিং, অনিমক শেৎতোক্নখি। সমস্যা অমগী পাম্বৈ পুথোকপীয়ু, মসিনা অদোমদসু থাজবা হেনগৎলক্কনি, মীয়ামগী থাজবসু অদোমদা হেনগৎলক্কনি। মীয়ামগী থাজবা অদোম্না লৌবা ঙম্লগদি অদোমগা লোইননা মীয়াম্না শরুক য়াবসু হেনগৎলক্কনি। মরূপশা, অদোমগী মাংদা ব্যুরোক্রেসী অমসুং সিস্তেমগী মতাংদা শেম্বা নেগতিব ওইবা পরিং অমা হোংদোক্নবগী অচৌবা শিংনবা অমা লৈরি। ব্যুরোক্রেসী অমসুং সিস্তেম, ৱাহৈ অনি অসি বেদ ব্যুরোক্রেসী অমসুং বেদ সিস্তেম হায়না ইবগী মথৌ তাদ্রবা ৱাহৈ ওইখ্রে। মখোয় মশানা অসুম্মক নেগতিব কোনোতেসনগীদমক শিজিন্নবা হৌরক্লে। মসি করিগীনো? ঐখোয়গী ওফিসর অনম্বনা থবকসু কল্লি অমসুং রিসেপ্তিবসু ওই, অদুবু সিস্তেম অপুনবা অমদি ব্যুরোক্রেসী অপুনবগী নেগতিব পর্সেপ্সন শেমখ্রে। মরূপশা, সিবিল সেবাগী মতাংদা পাৱর খুদিংমক্কী, ওফিসর অমগী মতিক্কী, চাউথোকপগী, পাঙ্গলগী মমি অমা তারি। মমি অসি তশেংনমক কোলোনিয়েল লিগেসীনি, মসি থাদোকপা খরদি মপুং ফানা মাই পাকপা ঙমদ্রি। অদোম্না অসিগুম্বা মমি অসি সিবিল সর্বিস্তগী লৌথোক্নবা হোৎনগদবনি। অদোমগী শক্তাক হার্দ পাৱরদগী নত্তে, সোফ পাৱরদগী ওইহনগদবনি। হার্দ পাৱর অশাওবগী মরম ওই অমসুং সোফ পাৱরনা নুংশি-চান্নবা শন্দোক্নবগী য়াম্না চাউবা পাম্বৈ অমা ওই। এপোইনমেন্ততগী হৌরগা ৱারেপ তাবা ফাওবগী অরাইবা মেকানিজম অমা ওইহনগদবনি। অদোম থোঙ তরেৎকী মতুংদা লৈরিবনি, খল্লোন অসি মীয়ামদা কৈদৌঙৈদসু খঙহনবা তৌরোইদবনি। অদোমগী নফমদা প্রোব্লেম খুদিংমক্কী ইন্সতেন্ত সোলুশন লৈগনি হায়বা অসি ওইথোক্তবনি। মদুগী ৱাফম অদু অচুম্বা মফমদা য়ৌখিবা, মসি খক্তদসু ঐখোয়গী মীয়াম্না অপেনবা পোক্লিবনি। মখোয়বু ইকাই খুম্নবীবা অমদি পেনজবগা লোইননা অদোমগী ওফিস্তগী হনখিনবা অদোম হোৎনবীগদনি। মরূপশা, ঐখোয়না মসিসু খঙগদবনি মদুদি মিনিস্ত্রীবু ওইরো নত্ত্রগা ম্যুনিসিপাল কোর্পোরেসনশিংবু ওইরো নত্ত্রগা সরকারী দিপার্তমেন্তপু ওইরো, ঐখোয় সর্বিস প্রোভাইদর অমনি। সর্বিস প্রোভাইদরগীদমক্তদি কঞ্জুমর অসি খ্বাইদগী মথক্তা লৈহনগদবনি। হায়রিবা ৱাফমশিং অসি ঐখোয়না খঙবা ঙম্লবদি সপ্লাই চেন মেনেজমেন্ততা মেন পাৱরগী ইনভেন্তরীদা, তেক্নোলোজীদা থাক খুদিংমক্তা মথৌ তাবা অহোংবা পুর্কনি। সর্বিস দেলিবরীদা মরু ওইবা অহোংবা পুরক্লবদি লাইফ অসি মশা মথন্তনা এজী ওইরক্কনি। মরূপশা, হৌজিক ঐনা মেনেজমেন্তকী তোইনা ঙাংনরবা লোন অদু শিজিন্নরি অমসুং মদু মসিগীদমক্তা শিজিন্নরিবনি মদুদি করি করিগুম্বা মতমদা করিগুম্বা ৱাফম অমবু খঙহন্নবগীদমক্তা নোন তু অন্নোনগী মাইকৈদা চৎপা অসি য়াম্না লাই, অরাইবা মওং অমসু লৈ। পুম্নমক্কী মথক্তা খ্বাইদগী হেন্না লুম্লিবদি – মদুদি ঐখোয়গী নুংগী ৱাখল্লোন অদুনি, ঐখোয়গী নুংগী চৈনানি, ঐখোয়গী নুংগী ফাওরকপা অদুনি। ৱাখল অমা মিৎকুপ খুদিংগী, হোল্লিবা নিংশাগা লোইননা, অদোমগী শক্তাক্কা লোইননা। ৱাখল্লোন অদু করিনো? মরূপশা, অদোমগী পুক্নীং-ৱাখলদা অচুম্বা অসি লেংদনা লৈহনবা তাই মদুদি ঙসি ঐনা ওইরিবা অসি, মসি ঐঙোন্দা ঐগী লৈবাক্না পীবনি, লৈবাক অসিগী মীওই ক্রোর কয়ানা পীবনি। লৈবাক অসি ঐগীনি, লৈবাক অসিগী মীয়াম ঐগীনি। সর্বিস অসিদা লাক্লবা মতুংদা ঐনা ফংলিবা লৈতেং অসি, মসিদা কনাগুম্বা লাইরবা অমগী হুমাংগী মরিক য়াওরিবনি। মরূপশা, ঐখোয় লৈবাক অসিগী লাইরবগী, ঐখোয় পুম্নমক লমন তোল্লিবনি, লাইরবশিং অসিগী লমন শিংগদবনি, লৈবাক অসিগী মীচম মীয়ামগী লমন শিংননবা ঐখোয়গী ইফমদা মওং অমখ লৈ – ঐখোয়না ইরৈবাকচাশিংগী পুন্সি লাইথোকহনবা, মখোয়গী হক অদুগীদমক থমোই শেংনা হোৎনবা, থৱাই য়াওনা হোৎনবা। মরূপশা, ইজ ওফ লিভিং ফংহনবদা পোৎশক অমনসু মরু ওইবা থৌদাং য়ারি। ঐখোয়গী শেনমিৎলোন, ঐখোয়গী পর কেপিতা ইনকম, ফাইব ত্রিলিয়ন দোল্লরগী শেনমিৎলোন শেম্ননবগী পান্দম থম্লি মসিগী মরুমদা ৱাখল্লোন অসিসু মসিনি। পন্দম অসি য়ৌননবা হোৎনবদা অদোম পুম্নমক্কীসু চাউরবা থৌদাং য়াওরি। অদোমনা মফম অমদবু তারুরবসু, মফম অদুগী থৌরাংসিং অদুবু বিজিনেস ফ্রেন্দলী শেম্বদা, মফম অদুদা হেন্না ফবা ইকো সিস্তেম শেম-শাবদা সিবিল সেবাগী শরুক খুদিংমক পুন্না হোৎনমিন্নগদবনি। মরূপশা, অচৌবা পান্দমগীদমক্তা ঐখোয়গী ৱারেপ অসি ময়েক শেংই, মতম চানা তৌবা, মসিসু অদুক্কী মতিক মরু ওই। অদুবু ঐখোয়না কয়ারক হন্না উরে মদুদি ৱারেপ লৌবদগী নান্থোক্নবা হোৎনবা অসিগুম্বা খোংলোই খরসু য়াওই। মদুনা লনাই ওইবা মওংদা কান্নবা ফংবা ফংদবা, লৈবাক্কী ওইনদি য়াম্না চাউনা মাংজবা ওই। ঐখোয়না অদোম পুম্নমক্তা লৈবাক অসিগীদমক পাম্বৈসিং পুথোরক্কনি হায়না থাজবা থম্লি। মরূপশা, অদোম্না মপুং ফানা মনীং তম্না, থৌদাং অপুনবগা লোইননা থবক তৌবা ঙম্নবা, মসিগীদমক্তা মরু ওইবা এদমিনিস্ত্রেতিব রিফোর্ম পাইখৎলি। ঐখোয়না হোৎনরি মদুদি ত্রান্সফর রাজ লোইশিনবা, ব্যুরোক্রেসীদা স্তেবল তেনর অমা ফংবা, পোস্তিংগী লোবিয়িং নত্তবা এবিলিতী কাউন্ত তৌবা, ত্রেনিংগী লৈরিবা সিস্তেম অসি ওভর্হোল তৌবগী হোৎনবা অদুদি অদোম পুম্নমক্না উরবা অদুনি। ঐখোয় কন্তিনিয়স কস্তমাইজ দেরিবরীদা য়ুম্ফম ওইগদবা ইন্তিগ্রেতেদ মেকানিজম অমগী মাইকৈদা চংশিল্লি। মরূপশা, অদোমগী মাংদা শাংলবা থবক তৌনবগী মতম অদু লৈরে। অদোম পুম্নমক্কী মরক্তা লৈজবগী ঐ চাউরাক্না নুমিৎ চুপ্পা অমা ফংজরে। অমরোমদদি উনবা হায়বসিসু মদুগী অহৌবা অমনি। অদোমগী মরক্তা খোংলোই কয়ামরুমগা কোন্নসু উনরক্কনি। ত্রেনিংগী মতমদা অদোম নুংতিগী অনৌবা কয়া তমখ্রে, নৌনা তমকিবশিং অদু লৈবাক অসিগী সেবাদা থাজবীয়ু, অদোমগী নুংদা য়াওরিবা মহৈরোই অদু হৌজিক লোইশিনবীখিগনু। পুন্সিদা অদুক্কী মতিক অৱাংবা কয়া মতোন লোমজরবসু, নুংগী মহৈরোই অদুনা কয়া কয়া তম্বী, কয়া মরুম তম্ননবগী ইথিল পীদুনতা লৈ। সরদার সাহেবকী মীতম অসি, মালেমদা খ্বাইদগী ৱাংবা মীতম ওইনা মীয়াম্না খঙনরমগনি, অদুবু ঐগীদমক্তদি মসি সুপ্নগী ৱাংবতা নত্তে, লাক্কদৌরিবা চহি চা কয়া ফাওবা ইথিল পীগদৌরিবা মিতম্নি মসি। লাক্কদৌরিবা চহি চা কয়া ফাওবা ইথিল পীগদৌরিবা মীতম অসিদগী ঐখোয়না ইথিল লৌজদুনা, ঐখোয়গী ইকোক নোঞ্জদুনা, মহাক্কী ফিদম অদুদা চৎননবা ৱাশক লৌজরদুনা, ঐখোয় নর্মদা ইমাগী থৌজাল লৌজদুনা, ইমা নর্মদাগী শেংলবা ইচেলগী শেংলবা মমিদগী ৱাশক অসিবু হেন্না চেৎশিলহল্লদুনা ঐখোয় মফম অসিদগী খোংশানগনি। অসিগুম্বা নীংজবা অসিগা লোইননা ঐনা অদোম্বু হন্না হন্না য়াইফ পাওজেল পীজরি। অদোম পুম্নমকপু হন্না হন্না থাগৎচরি।